Lucy Pinder

She ben-aghteyr, persoonid çhellveeish, as aa-chraishteyder drualtagh Goaldagh ee **Lucy Katherine Pinder** (ruggit er 20 Nollick 1983). Hoshee yn coorse bea eck ayns 2003 erreish j'ee ve feddynit magh ec fotograafee seyr er traie ayns Bournemouth as t'ee er ve fakinit ayns clouyn lheid as y pabyr-naight baghtagh *[[Daily Star (y Reeriaght Unnaneysit)|Daily Star]]* as ny h-earishlioaryn *[[FHM]]*, *[[Loaded (earishlioar)|Loaded]]* as *[[Nuts (earishlioar)|Nuts]]*.

## Coorse
### Coorse craishtee

Haink Pinder ayns shilley gyn baare-eaddeeyn da'n chied cheayrt ayns *Nuts* ayns 2007 as v'ee coontit mastey ny Keead Mraane S'cannyssagh 'sy Theihll ayns 2005, 2006, as 2007 liorish *FHM*.

Va Pinder freggyrtagh son colloo coyrle ayns *Nuts*, enmyssit "The Truth About Women".

### Er y çhellveeish
 
Ayns 2004, ghow Pinder ayrn 'sy straih *[[I'm Famous and Frightened!]]* liorish Living TV, as ee ceau yn jerrey shiaghtin ec Cashtal Bolsover ayns Derbyshire ronsaghey scaanyn as spyrrydyn. V'ee ry-akin ayns feeshan kiaullee yn arrane "Come On England" liorish 4-4-2 ayns 2004.

Er 31 Nollick 2005, haink Pinder magh er Sky Sports myr *soccerette* ard-ghooagh er y chlaare *[[Soccer AM]]*, raad cheau ee gansee Southampton F.C.. Hoie ee er yn aashag freggyrt feyshtyn er cooishyn lheid as y craishtey as y bluckan coshey.

Ayns Mean Fouyir 2007, ghow Pinder ayrn myr co-streeuder er lhieggan er lheh jeh'n chlaare gamman *[[The Weakest Link (claare gamman Goaldagh)|Weakest Link]]*, enmyssit "Wags and Glamour Girls".

Er 15 Jerrey Geuree 2008, ren Pinder çhebbal da'n chied cheayrt son Nuts TV. Heb ee yn claare bio lesh Nuts TV shey keayrtyn elley ayns Toshiaght Arree as Mayrnt 2008 as heb ee yn claare *Overexposed*, straih er Nuts TV cur coyrle bentyn rish faaueyn dys y fotograafee drualtagh amateyragh. Lurg shen, t'ee er ve fakinit er *[[The Music Factory|TMF]]* liorish MTV, as çhebbal marish Kayleigh Pearson ayns *Pinder and Pearson's Late-Night Love-in*.

Ayns Toshiaght Arree 2008, ren Pinder tuarystal cameo marish Michelle Marsh ayns *[[Hotel Babylon (straih BBC)|Hotel Babylon]]* er BBC1.
Ayns Toshiaght Arree 2010, v'ee ry-akin er *The Real Hustle Undercover* liorish BBC Three.

Chammah's shen, ta Pinder er ve fakinit er coodagh shiartanse dy DVDyn as ayns seshoonyn fotografeeaght son earishlioaryn lheid as *Loaded* as *[[Maxim (earishlioar)|Maxim]]*.

#### ''Celebrity Big Brother''
Voish 2 Jerrey Geuree 2009, ghow Pinder ayrn ayns *[[Celebrity Big Brother (straih hellveeish Ghoaldagh)|Celebrity Big Brother]]*. Dooyrt ee dy nee brasnagh sleih "bolvaneagh". She ish va'n chied chumraag shamyr va reiht magh, er 9 Jerrey Geuree (y 8oo Laa) lesh 57% jeh reihys y phobble. Dooyrt Pinder dy row ee geearree faagail y thie Big Brother as ee currit fud y cheilley liorish crank-chiaull y chumraag shamyr Coolio.

## Giastyllys

Ta Pinder er ve obbraghey marish shiartanse dy heshaghtyn giastyllagh, troggal argid da TigerTime, yn David Shepherd Wildlife Foundation, as International Animal Rescue. She ambassadeyr v'ee chammah son Kick 4 Life, sheshaght ghiastyllagh ta jannoo ymmyd jeh'n vluckan coshey son y boghtynid as yn asslaynt y chaggey noi ayns çheeraghyn ta goll er lhiassaghey. Chammah's shen, t'ee er ny ghientyn peeshyn d'ellyn son eeck ayns cantyn giastyllagh son Keech Hospice Care as Sports For All.

Ta Pinder er ny chur e traa heyr dy arryltagh ec Cats Protection myr ayrn jeh'n faghtys oc "I'm A Celebrity... Let Me Volunteer!", as she briw v'ee son Aundyryn Ashoonagh ny Kiyt 'sy ronney "Kayt Feniagh" ayns 2012.

T'ee er n'obbraghey marish Help for Heroes, sheshaght ghiastyllagh va launshit ayns 2007 dy chur caaghyn ny share ayn da shirveishee Ghoaldagh va guintit as ad caggey, as t'ee er ve fakinit ayns ny feaillereyn *[[Hot Shots Calendar]]* ayns 2011 as 2014.

Ta Pinder as Rhian Sugden foast pohlldey yn MCAC (Male Cancer Awareness Campaign, "Faghtys Dooishtid son Kanghyr ayns Fir"), as ghow ad ayrn 'sy faghtys dooishtid "London Strut" ayns Mee ny Nollick 2013.

## Jeeagh er neesht
* Rolley craishteyderyn drualtagh

## Imraaghyn

## Kianglaghyn magh

*